බෙරහඬ නින්නාද වෙමින් තිබේ. ගෙජ්ජි සැලෙන රාවය සුන්දරය. මල් සුවදත් සුවඳ දුමත් එක් වූ දුම්මල කීරි පහරින් දැල්වෙන තිගැස්සෙන පහන්, විලක්කු, පන්දම් ඒ මේ අත වැනේ. ඒ අඳුර කපා එන මහා භූත යක්ෂ, ප්‍රේතයන්ගේ නින්නාදය ඒ රඟමඩලලෙහි සටහන් කරමිනි. ඇසෙන නොඇසෙන වදනින් යක් අඳුරා තෙපළන යක් මන්ත්‍ර සිත ද, ගත ද බියපත් කරන්නට සමත්ව තිබේ. දොළ පිදේනි තටු හතකි. ඒවායේ ගොඩ මස්, දිය මස්, මාලු ද දැකිය හැකිය. ගොඩ දිය මුහුදු දිය, ගංගා දිය ද, බෙන් වතුර ද, ඇළ දොළ වැව් ජලය ද, කම්මල් වතුර ද පිදේනි තටුවල තටු ගසා සකස්කර ගත් ගොටුවල දැකිය හැකිය. සෙම්, සොටු පමණක් නොව රා, අභිං, ගංජා වැනි මත්ද්‍රව්‍ය ද, සුරුට්ටු හා සිගරට් ද බීඩි වැනි ධූම පානයන් ද, රට බීම ද පෙළින් පෙළට එම පිදේනි තටුවල මද පමණනට තැම්පත් කර ඇත.
‍යක් අදුරා තෙපළන්නේ මොනවද?
යක් මන්ත්‍ර